হীরামন্ডী
হীরামন্ডী: দ্য ডায়মন্ড বাজার (হিন্দি: हीरामंडी, অনু. হীরার বাজার) হলো সঞ্জয় লীলা বনশালি দ্বারা নির্মিত এবং পরিচালিত একটি ভারতীয় হিন্দি ভাষার ঐতিহাসিক নাট্য টেলিভিশন ধারাবাহিক। ব্রিটিশ রাজের বিরুদ্ধে ভারতের স্বাধীনতা আন্দোলনের সময় লাহোরের হীরা মন্ডীর রেড-লাইট জেলায় তাওয়াইফদের জীবন নিয়ে এই ধারাবাহিকটি নির্মিত। মনীষা কৈরালা, সোনাক্ষী সিনহা, অদিতি রাও হায়দারী, ঋচা চড্ডা, সানজিদা শেখ এবং শারমিন সেগলের মতো অভিনয়শিল্পীগণ এই ধারাবাহিকে অভিনয় করেছেন।। ২০২২ সালের জুন থেকে ২০২৩ সালের জুন পর্যন্ত এই ধারাবাহিকের চিত্র ধারণ সম্পন্ন হয়েছে ফটোগ্রাফি অনুষ্ঠিত হয়। মূলত হিন্দি ভাষায় নির্মিত এই ধারাবাহিকটি ২০২৪ সালের ১লা মে তারিখে নেটফ্লিক্সে মুক্তি পেয়েছে।